На наступным тыдні Марк Сэлбі гуляў у Аўстраліі на новым рэйтынгавым турніры, які быў першым у сезоне. У стартавым матчы супраць Джо Пэры ён саступаў з лікам 0:3, але здолеў узяць пяць партый запар і выйсці ў другі раўнд турніру, дзе перайграў Марка Дэвіса таксама з лікам 5:3. У чвэрцьфінальным паядынку супраць ірландца Кена Доэрці Сэлбі зноў няўдала гуляў у пачатку матча і дазволіў апаненту выйсці наперад з лікам 4:1, пасля чаго зрабіў спробу здзейсніць камбэк і выйграў два фрэймы, а таксама зрабіў лік 58:1 у восьмай партыі, аднак Доэрці правёў клірэнс у 59 балаў і перайграў Марка з лікам 5:3, упершыню з 2006 года выйшаўшы ў рэйтынгавы паўфінал. На другім этапе серыі PTC Сэлбі ўпэўнена перайграў Крыса Норбэры і Шона Мёрфі з лікам 4:0, але нечакана пацярпеў такую ж сакрушальную паразу ад навічка мэйн-туру Адама Дафі ў 1/16 фіналу. На трэцім этапе Players Tour Championship Сэлбі перамог 16-гадовага Луку Брэсэля з Бельгіі (4:0), Раяна Дэя (4:1) і Гэры Уілсана (4:2) у першых матчах, але быў пераможаны 24-м нумарам рэйтынгу Маркусам Кэмбэлам у 1/8 фіналу з лікам 4:2 і пакінуў турнір.